CELEX: 62021CN0700
Language: et
Date: 2021-11-22 00:00:00
Title: Kohtuasi C-700/21: Eelotsusetaotlus, mille on esitanud Corte costituzionale (Itaalia) 22. novembril 2021 – O.G.

14.2.2022   
            
            
               ET
            
            
               Euroopa Liidu Teataja
            
            
               C 73/14
            
         
      Eelotsusetaotlus, mille on esitanud Corte costituzionale (Itaalia) 22. novembril 2021 – O.G.
      (Kohtuasi C-700/21)
      (2022/C 73/19)
      Kohtumenetluse keel: itaalia
      
         Eelotsusetaotluse esitanud kohus
      
      Corte costituzionale
      
         Põhikohtuasja pooled
      
      
         Kaebaja: O.G.
      
         Eelotsuse küsimused
      
      
                  1.
               
               
                  Kas nõukogu 13. juuni 2002. aasta [raamotsuse] 2002/584/JSK Euroopa vahistamismääruse ja liikmesriikidevahelise (1) üleandmiskorra kohta artikli 4 punktiga 6, arvestades selle tõlgendamisel sama raamotsuse artikli 1 lõiget 3 ja Euroopa Liidu põhiõiguste harta artiklit 7, on vastuolus sellised õigusnormid, nagu Itaalia õigusnormid, mis välistavad absoluutselt ja automaatselt – vabadusekaotuse või julgeolekumeetme täideviimiseks tehtud Euroopa vahistamismääruse menetluse raames – Euroopa vahistamismäärust täitvate õigusasutuste võimaluse keelduda oma territooriumil viibivate või elavate kolmandate riikide kodanike üleandmisest, sõltumata sidemetest, mis viidatud isikutel Itaaliaga on?
               
            
                  2.
               
               
                  Kui esimesele küsimusele vastatakse jaatavalt, siis milliste kriteeriumide ja eelduste alusel tuleb neid sidemeid pidada nii olulisteks, et Euroopa vahistamismäärust täitev õigusasutus on kohustatud üleandmisest keelduma?
               
            
         (1)  EÜT 2002, L 190, lk 1; ELT eriväljaanne 19/06, lk 34.